יהושע גרינברג

יהושע זכריה גרינברג (נולד בי"ג בחשוון ה'תשכ"ד, 31 באוקטובר 1963) הוא סופר ישראלי, יליד ארצות הברית, בוגר ישיבת הסדר, מתגורר בכפר אדומים.

קורות חיים
גרינברג נולד בארצות הברית לאריה ורחל (לבית רוטנברג) גרינברג. אחותו נעמי נשואה לרב יהושע שפירא. 

למד בישיבת נתיב מאיר. למד קולנוע בארצות הברית. 

עובד כיום כעורך לשוני, ועוסק בעריכה ספרותית של כתבי-העת ליצירה יהודית.

יהושע גרינברג ערך בעבר את כתב העת "מבוע".

נשוי ואב לארבעה.

בטלוויזיה
 ב- 7 בינואר 2015 העלה ערוץ 1 את התוכנית איסור ונגיעה ובה הוצג הסרט "ההפך" שיצר וביים אחיו עמיחי גרינברג המבוסס על ספרו של יהושע גרינברג "ההפך". הסרט מספר על אהבה בין בחור ישיבה (איתמר רוטשילד) לבין נערה חולה בסרטן (קרן ברגר). במקביל לסיפור המרכזי עוקבים אחריו, לאחר שמונה לרב הישיבה, והתמודדותו עם סיפורים דומים לסיפור אהבתו זה. על הסרט נכתב בעיתון "הארץ": "סיפור האהבה העדין והמהוסס ואז מלא התשוקה והרגש שנרקם ביניהם מתואר ומבוים בפיוטיות, גם אם מדי פעם נופל לקלישאות, ומשוחק לעילא. רוטשילד וברגר מעוררי אמפתיה, בהתחבטויותיהם הדתיות־רגשיות ובכימיה ביניהם. רני בלייר, שמגלם את יוחאי בבגרותו, אחראי ללחלוחית שעתידה לשטוף את עיניהם של הצופים."

ספריו שיצאו לאור
 ההפך הוצאת י' גרינברג ירושלים 1997. 
כמעט כלה הוצאת ידיעות אחרונות, ספרי חמד, תל אביב 1999, המכיל את שתי הנובלות "כמעט כלה" ו"ההפך".
מעשה מחלון, הוצאת כרמל, ירושלים, 1999. 
בינתיים הוצאת עין, ירושלים 2001.
עוד-לא, הוצאת הקיבוץ המאוחד, תל אביב 2002.
גב' פפירבלאט הוצאת קרא קרא ירושלים 2010.

קישורים חיצוניים



 האתר 'ההפך'


הערות שוליים

קטגוריה:סופרים כותבי עברית
קטגוריה:בוגרי ישיבת נתיב מאיר
קטגוריה:בוגרי ישיבת מקור חיים (שפע)
קטגוריה:כפר אדומים: אישים
קטגוריה:ישראלים שנולדו ב-1963